Metropolitan transport boshqarmasi. Metropolitan Transport Boshqarmasi (MTA) – AQShning Nyu-York shtati Nyu-York shahri Metropolitan jamoat transporti uchun mas’ul boʻlgan notijorat korporatsiya. MTA Shimoliy Amerikadagi eng yirik jamoat transporti organi boʻlib, Nyu-Yorkning Downstate shtatidagi 12 okrugga, Konnektikutning janubi-gʻarbiy qismidagi ikkita okrugga Konnektikut transport departamenti bilan shartnoma asosida xizmat koʻrsatadi. Butun tizim boʻylab oʻrtacha ish kunida 11 milliondan ortiq yoʻlovchini, haftasiga yettita pulli koʻprik va ikkita tunneldan 850 000 dan ortiq transport vositalarining oʻtishini taminlaydi. Tarixi. Tashkil etilishi. 1965-yil fevral oyida Nyu-York gubernatori Nelson Rokfeller Nyu-York shtati qonun chiqaruvchi organiga Long Island temir yoʻlini (LIRR) sotib olish, foydalanish va modernizatsiya qilish vakolatini berishni taklif qilgan. Oʻsha paytda Pensilvaniya temir yoʻlining (PRR) shoʻba korxonasi boʻlgan LIRR 1949-yildan beri bankrotlikda faoliyat yuritgan. 1965-yil 1-iyunda qonun chiqaruvchi hokimiyat LIRR faoliyatini oʻz zimmasiga olish uchun Metropolitan temir yoʻl transporti boshqarmasini (MCTA) ustavga kiritgan. Gubernator Rokfeller oʻzining bosh yordamchisi, doktor Uilyam Ronanni MCTA raisi va bosh ijrochi direktori etib tayinlagan. 1965-yil iyun oyida davlat PRRdan LIRRni 65 million dollarga sotib olish boʻyicha kelishuvni yakunlagan. MCTA 1965-yil dekabr oyida LIRR uchun 10 million dollarlik boshlangʻich toʻlovni amalga oshirgan va u toʻlovning qolgan qismini keyingi oyda toʻlab boʻlgan. MTA bosh inspektori. 1983-yilda tashkil etilgan MTA Bosh inspektori (OIG) idorasi MTAga xos boʻlgan mustaqil Bosh inspektor idorasi boʻlib, MTA faoliyati, dasturlari va xodimlari ustidan monitoring va nazoratni amalga oshirish uchun mas’uldir.